Valitus, jonka Luigi Macchia on tehnyt 19.2.2015 virkamiestuomioistuimen asiassa F-63/11 RENV, Macchia v. komissio, 12.12.2014 antamasta määräyksestä
(Asia T-80/15 P)
Oikeudenkäyntikieli: ranska
Asianosaiset
Valittaja: Luigi Macchia (Rooma, Italia) (edustajat: asianajajat S. Rodrigues ja A. Blot)
Muu osapuoli: Euroopan komissio
Vaatimukset
Valittaja vaatii unionin yleistä tuomioistuinta
kumoamaan virkamiestuomioistuimen asiassa F-63/11 RENV 12.12.2014 antaman määräyksen
hyväksymään näin ollen valittajan ensimmäisessä oikeusasteessa esittämät vaatimukset ja täten
toteamaan, että kanne otetaan tutkittavaksi
pääasiallisesti
kumoamaan OLAFin pääjohtajan nimittävän viranomaisen ominaisuudessaan 12.8.2010 tekemän implisiittisen päätöksen olla uusimatta valittajan työsopimusta, sellaisena kuin tämä implisiittinen päätös käy ilmi muun muassa siitä, ettei OLAFin pääjohtaja vastannut valittajan hänelle 12.4.2010 esittämään vaatimukseen
siltä osin kuin on tarpeellista kumoaa nimittävän viranomaisen 22.2.2011 tekemän päätöksen, jolla hylätään valittajan henkilöstösääntöjen 90 artiklan 2 kohdan nojalla esittämä valitus
tämän seurauksena palauttaa valittajan tehtäviin, joita hän OLAFissa hoiti, ja jatkaa hänen työsopimuksensa kestoa henkilöstösäännöissä asetettujen edellytysten mukaisesti
toissijaisesti ja jos edellä esitettyä tehtäviin palauttamista koskevaa vaatimusta ei hyväksytä, velvoittaa komission maksamaan valittajalle hänelle aiheutuneesta aineellisesta vahingosta korvauksen, jonka kohtuulliseksi määräksi on toistaiseksi arvioitu summa, joka vastaa palkan, jota valittajalle olisi maksettu väliaikaisena toimihenkilönä OLAFissa ja sen palkan välistä eroa, jota hänelle maksetaan hänen tämänhetkisestä työstään (eli noin 3000 euroa kuukaudessa), vähintään hänen alkuperäisen työsopimuksensa keston ajan (neljä vuotta) ja kauemmin siinä tapauksessa, että kyseinen työsopimus olisi uusittu kolmannen kerran, jolloin hänellä olisi ollut mahdollisuus saada toistaiseksi voimassa oleva työsopimus
joka tapauksessa velvoittaa komission maksamaan summan, jonka kohtuulliseksi määräksi on toistaiseksi arvioitu 5000 euroa, korvauksena henkisestä kärsimyksestä asiassa annettavan tuomion julistamispäivästä alkaen laillisen korkokannan mukaan laskettavine viivästyskorkoineen
velvoittaa vastapuolen korvaamaan oikeudenkäyntikulut kokonaisuudessaan, tästä muutoksenhausta aiheutuneet oikeudenkäyntikulut mukaan lukien.
Oikeudelliset perusteet ja pääasialliset perustelut
Valittaja vetoaa valituksensa tueksi yhteen ainoaan valitusperusteeseen, joka perustuu siihen, että virkamiestuomioistuimen työjärjestyksen 81 artiklaa on rikottu, virkamiestuomioistuimen tuomioistuinvalvonnan laajuutta on loukattu, perusteluvelvollisuutta on loukattu ja tosiseikkoja on vääristetty ja että virkamiestuomioistuin teki virheellisiä toteamuksia asiakirja-aineiston asiakirjoista.